Legal Document

Category: 360

Text:
107. ΑΠΟΦΑΣΗ ΥΠΟΥΡΓΟΥ ΟΙΚΟΝΟΜΙΚΩΝ Αριθ. 1072823/513/0015 της 22/30 Ιουν. 1994 (ΦΕΚ Β΄ 506) Έκδοση εισιτηρίων από κέντρα διασκέδασης και λοιπά συναφή καταστήματα. Έχοντας υπόψη: 1.Τις διατάξεις της υποπερίπτ. γη΄ της περίπτ. γ΄ και της περίπτ. δ΄ του άρθρ. 38 του Π.Δ. 186/1992 (ΦΕΚ Α΄ 84). 2.Τις διατάξεις του άρθρ. 58 του Νόμ. 2065/1992 (ΦΕΚ Α΄ 113) και των εκδοθεισών κατ’ εξουσιοδότηση αυτού αποφάσεων 1086945/5322 ΑΥ 8.9.92 (ΦΕΚ Β΄ 575) και 1055538/3367/20.4.1993 (ΦΕΚ Β΄ 331). 3.Την 1026431/268/9.3.94 (ΦΕΚ Β΄ 154) κοινή απόφαση του Πρωθυπουργού και του Υπουργού Οικονομικών για ανάθεση αρμοδιοτήτων Υπουργού Οικονομικών στους Υφυπουργούς Οικονομικών. 4.Την ανάγκη αποτελεσματικότερου ελέγχου των κέντρων διασκέδασης και συναφών καταστημάτων. 5.Ότι από τις διατάξεις της απόφασης αυτής δεν προκαλείται δαπάνη σε βάρος του Κρατικού Προϋπολογισμού, αποφασίζουμε: «1.Επιβάλλεται υποχρέωση έκδοσης κατ' άτομο εισιτηρίου, σύμφωνα με τα αναφερόμενα κατωτέρω, στους επιτηδευματίες που τηρούν βιβλία Β' ή Γ΄ κατηγορίας του Κ.Β.Σ. και εκμεταλλεύονται καταστήματα ή άλλους χώρους (κέντρα διασκέδασης, χορευτικά κέντρα, κοσμικές ταβέρνες, καμπαρέ, καφωδεία, δισκοθήκες, μπουάτ, παμπ, μπαρ, «piano bar restaurant» και λοιπά συναφή), στα οποία παρέχεται ψυχαγωγία, συνδυαζόμενη ή μη με χορό ή ακρόαση, και προσφορά φαγητού και ποτού ή μόνο ποτού, εφόσον χρησιμοποιούν (Αντί για τη σελ. 136,445) Σελ. 136,445(α) Τεύχος 1438 Σελ. 7 Βιβλία και Φορολογικά Στοιχεία 27.Β.δ.105-107 α) Ορχήστρα με τρία τουλάχιστον όργανα  ή και δύο σε περίπτωση που ένας εκ των εκτελεστών των τριών οργάνων μετέχει εκ περιτροπής ή παράλληλα, ως τραγωδιστής, β) Ορχήστρα με δύο όργανα και ένα τραγουδιστή που δεν είναι εκ των εκτελεστών των μουσικών  οργάνων. γ) Ένα μόνο όργανο με εναλλασσόμενους ή μη πλέον του ενός τραγουδιστές που δεν είναι εκτελεστές μουσικών οργάνων. δ) Ένα όργανο τουλάχιστον με πλήκτρα, έγχορδο, ή μη, ηλεκτρονικό ή ηλεκτρικό, όπως πιάνο, συνθεσάιζερ, αρμόνιο (Keyboard). ε) Ηλεκτρονική ή στερεοφωνική μουσική. Δεν υπάγονται στην πιο πάνω υποχρέωση, οι εκμεταλλευτές καταστημάτων, στα οποία χρησιμοποιείται μόνο στερεοφωνική μουσική εφόσον αυτή δεν αποτελεί χαρακτηριστικό στοιχείο της λειτουργίας τους (εστιατόρια, ταβέρνες, ζαχαροπλαστεία, καφενεία, καφετέριες και λοιπά συναφή)». Η παρ. 1 αντικαταστάθηκε ως άνω από την 1073555/584/0015/16-29 Ιουν. 1995 (ΦΕΚ Β΄ 572), απ. Υπ, Οικονομικών. 2.Για κάθε εισερχόμενο στο κατάστημα ή άλλο χώρο πελάτη, κατά την ώρα της εισόδου εκδίδεται θεωρημένο τρίπτυχο εισιτήριο εισόδου, με ενιαία, αύξουσα και κατά χρονολογική σειρά αρίθμηση (άρθρ. 18 παρ. 6 Κ.Β.Σ.), χωρίς δυνατότητα χρήσης διαφορετικών σειρών, στο οποίο αναγράφονται, σύμφωνα με τις διατάξεις του Κ.Β.Σ. α)Ο τίτλος του στοιχείου β)Τα πλήρη στοιχεία του εκδότη γ)Η ημερομηνία έκδοσης 3.Σε περίπτωση κατά την οποία ο υπόχρεος επιτηδευματίας έχει ορίσει για τον πελάτη, ελάχιστη τιμή κατανάλωσης αναγραφόμενη επί των τιμοκαταλόγων σύμφωνα με τις ισχύουσες διατάξεις, ως προκαταβολή, συμψηφιζόμενη στη συνέχεια με την αξία των προσφερόμενων ειδών επί του εισιτηρίου αναγράφεται σχετική ένδειξη και η αξία αυτή ως εξής: Ελάχιστη Κατανάλωση δρχ. 4.Σε περίπτωση κατά την οποία από την επιχείρηση δεν ορίζεται, ελάχιστη κατανάλωση για τον πελάτη, τότε για την εφαρμογή της παρούσας, ως ελάχιστη κατανάλωση θεωρείται η κατ’ άτομο κατανάλωση που ανακοινώνεται στο κοινό δια του τύπου, άλλως η αξία κατανάλωσης ενός εκ των προσφερομένων βασικών ειδών που περιέχονται στον τιμοκατάλογο. Σελ. 136,446(α) Τεύχος 1438 Σελ. 8 Η αξία αυτή ορίζεται ως Βασική μονάδα κατανάλωσης (ΒΑ.Μ.), γνωστοποιείται δε στην αρμόδια Δ.Ο.Υ., κατά την θεώρηση των εισιτηρίων, με το Σημείωμα Θεώρησης, στο οποίο επισυνάπτεται και αντίγραφο της γνωστοποίησης που έχει καταχωρηθεί στον τύπο ή του τιμοκαταλόγου και αναγράφεται επί του εισιτηρίου σχετική ένδειξη ως εξής: Βασική Μονάδα κατανάλωσης δρχ. ή ΒΑ.Μ δρχ.. 5.Σε περίπτωση εισόδου στο κατάστημα προσώπων, τα οποία μετέχουν σε χορούς, δεξιώσεις ή άλλες εκδηλώσεις, διοργανωτές των οποίων είναι σύλλογοι, σωματεία, ιδρύματα, οργανισμοί, οργανώσεις κ.λ.π. για τις οποίες απαιτείται κατάθεση στην αρμόδια Δ.Ο.Υ. συμφωνητικού, σύμφωνα με τις διατάξεις του άρθρ. 55 παρ. 2 του Νόμ. 2065/1992, εκδίδονται εισιτήρια από ιδιαίτερη σειρά, με την ένδειξη βάσει Συμφωνητικού. 6.Σε περίπτωση εισόδου στο κατάστημα προσώπων, στα οποία, για λόγους επαγγελματικής προβολής θα προσφερθούν είδη δωρεάν, εκδίδονται εισιτήρια από ιδιαίτερη σειρά με την ένδειξη Τιμής Ένεκεν. 7.Τα δύο μέρη (αποκόμματα του εισιτηρίου) μπλε και λευκού χρώματος, αντίστοιχα, παραδίδονται στον πελάτη, κατά την είσοδο, ενώ το τρίτο μπλε χρώματος παραμένει ως στέλεχος. Ο πελάτης κατά το σερβίρισμα παραδίδει στην επιχείρηση το μπλε απόκομμα, ενώ το λευκό το κρατεί (ο πελάτης) καθ’ όλη τη διάρκεια της παραμονής του στο κατάστημα, το φέρει δε μαζί του και κατά την έξοδο απ’ αυτό. 27.Β.δ.107 Βιβλία και Φορολογικά Στοιχεία 8.Τα εκδιδόμενα με αξία εισιτήρια αποτελούν φορολογικά στοιχεία εισόδου και καταχωρούνται στα τηρούμενα βιβλία, σύμφωνα με τις ισχύουσες διατάξεις του Κ.Β.Σ. Κατά το σερβίρισμα εκδίδονται τα προβλεπόμενα από τον Κ.Β.Σ. φορολογικά στοιχεία και στις περιπτώσεις που αναγράφεται αξία επί των εισιτηρίων, αυτή συμψηφίζεται με την αξία των προσφερομένων ειδών και εμφανίζεται ως δραχμική έκπτωση με την ένδειξη αξία εισιτηρίου στην εκδιδόμενη από τη φορολογική ταμειακή μηχανή ή τον Η/Υ απόδειξη ή στο τιμολόγιο δελτίο αποστολής. Σε περίπτωση που η αξία των καταναλωθέντων ειδών είναι μικρότερη από την αξία του εισιτηρίου, στο εκδιδόμενο κατά τις διατάξεις του Κ.Β.Σ. φορολογικό στοιχείο, ως αξία των ειδών αναγράφεται η αξία του εισιτηρίου. 9.Τα μπλε αποκόμματα των εισιτηρίων που παραδίδονται από τους πελάτες κατά το σερβίρισμα διαφυλάσσονται από τους υπόχρεους επιτηδευματίες, μέχρι την έναρξη λειτουργίας του καταστήματος κατά την επόμενη ημέρα, τα δε στελέχη διαφυλάσσονται σύμφωνα με τα οριζόμενα στις διατάξεις του άρθρ. 21 (παρ. 2) του Κ.Β.Σ. 10.Για κάθε παράβαση της παρούσας επιβάλλονται σε βάρος των υποχρέων σε έκδοση οι προβλεπόμενες από τον Κ.Β.Σ. κυρώσεις, ενώ σε βάρος των προσώπων που δεν απαιτούν ή δεν αποδέχονται τα προαναφερόμενα στοιχεία επιβάλλονται οι κυρώσεις που προβλέπονται από το άρθρ. 58 του Νόμ. 2065/1992 και τις αποφάσεις που εκδόθηκαν κατ’ εξουσιοδότηση αυτού.